**SORTZE AKTA**

     (e)n,      (e)ko      aren      (e)(a)n, sinatzaileen zerrendan izendatuta dauden pertsonak bildu dira, zeinek bertan agertzen diren identifikazio pertsonaleko datuak baitituzte.

Bildutako guztiek beren izenean eta beren eskubidean **ESKU HARTZEN DUTE**, eta elkarri aitortzen diote Eraldaketarako Nekazaritza Sozietate bat eratzeko behar besteko legezko gaitasuna. Sozietate hori **SORTZE AKTA** honen bidez formalizatuko dute, honako klausula hauen arabera:

**KLAUSULAK**

**LEHENA**

Adierazitako lekuan eta egunean eta sinatzaileek, bazkide fundatzaile gisa (kopurua:      ), sustatuta, honako hau erabaki dute:

Eraldaketarako Nekazaritzako Sozietate bat (aurrerantzean, LTZ) eratzea,       izenarekin, eta honako hauetan xedatutakoak araututa: abuztuaren 3ko 1776/1981 Errege Dekretuan, 1982ko irailaren 14ko Ministro Aginduan eta hura aplikatzeko eta garatzeko erregelamendu bidez ematen diren gainerako arauetan edo aplikagarri zaizkien gainerako arauetan, baldin eta estatutu sozialetan baliozkotasunez araututa ez dauden egitate, egintza edo egoera juridikoei buruzkoak badira. Halaber, sozietatearen kapitala, iraupena, xedea, egoitza soziala eta aurretik aipatutako araudian eskatutako gainerako betekizunak Akta honen zazpigarren estipulazioan zehaztutakoak dira.

**BIGARRENA**

Lehen Zuzendaritza Batzordeko kide izendatzea ondotik zerrendatzen diren bazkideak, zeinek onartu egiten baitute. Hala, lehendakariari ahalmena ematen diote sozietatearen izenean esku har dezan sozietatea Nafarroako ENSaren Erregistroan kalifikatu, onartu eta inskribatzeko beharrezkoak diren administrazio izapide guztietan, horretarako behar diren agiri guztiak sinatuz eta, hala badagokio, sozietatearen xedea betetzeko behar diren laguntza ekonomikoak eskatzeko agiriak sinatuz.

Lehenengo Zuzendaritza Batzordea honako bazkide hauek osatzen dute:

1. Lehendakaria:       jauna/andrea

2. Idazkaria:       jauna/andrea

3. Kidea:       jauna/andrea

**HIRUGARRENA**

Akta honi atxiki zaizkio, eranskin gisa, bazkideen fitxak, bakoitzaren identifikazio datuak zehaztuta. Kondizio horrek honako hauek legitimatzen ditu: bakoitzaren partaidetza, mota, deskribapena eta haien ekarpenen balioespena eta sozietate jarduerak ukitutako nekazaritzako ustiategi indibidualen zehaztapena. Era berean, xede eta jarduera sozialen deskripzio-memoria gehitu zaio aktari.

**LAUGARRENA.**

Bildu diren guztiek konpromisoa hartzen dute sozietatea eratzearen ondoriozko betebeharrak onartzeko eta lortu nahi den helburu soziala behar bezala betetzeko dagozkien egintzak eta eginkizunak gauzatzeko, bai eta obren edo hobekuntzen finantzaketan edo laguntza jaso ez duten zatietan ordaintzea dagokien ehunekoa emateko ere.

**BOSGARRENA.**

Kapital soziala, bazkideek kontzeptu horretan egindako ekarpenek osatua, eta osorik harpidetua, eranskinean zehaztutako xehetasunen arabera,       eurokoa da, eta       titulu edo gordekin izendunetan banatuta dago; horietako bakoitzaren balio nominala      euro da.

Hasierako ordainketa ehuneko       da, eta gainerakoa       urteko epean ordainduko da gehienez.

1776/1981 Errege Dekretuaren 8.3 hiru artikuluan xedatutakoaren eraginpean dagoen diruzko ekarpenen ordainketa egiaztatu eginen da ENSaren Erregistroan behar bezala jasota gera dadin, Espainiako Bankuko Erakundeen Erregistroan inskribatutako banku, aurrezki kutxa edo kreditu kooperatiba batek emandako ziurtagiriaren bidez, zeinak ENSaren izenean banku kontu bat ireki izana eta haren saldoa egiaztatuko baititu.

**SEIGARRENA**

Agiri hau sinatzen duten bazkide sustatzaile guzti-guztiek onartzen dituzte aipatutako ekarpen eta partaidetzei esleitutako balioak, gerora egin beharreko berrikuspenak deusetan galarazi gabe, eta konpromisoa hartzen dute bakoitzari dagozkion ekarpen eta partaidetzak entregatu eta onbideratzeko (horiei dagokienez, titulua aski eta erabilgarritasuna dutela adierazten dute, orobat), eta kredituen kaudimenaren eta zilegitasunaren gaineko erantzukizuna hartzen dute.

**ZAZPIGARRENA.**

Jarduera soziala arautzeko, honako hauek onartzen dira: ESTATUTU SOZIALAK.

**ESTATUTU SOZIALAK.**

**1. artikulua.** - **ENSa eratzea.**

1. Abuztuaren 3ko 1776/1981 Errege Dekretuan eta 1982ko irailaren 14ko Ministro Aginduan ezarritakoaren babesean, eta haren arauei lotuta, Eraldaketarako Nekazaritza Sozietate bat (aurrerantzean, ENS) eratzen da, eta estatutu honek arautuko du.

2. Honako hauek dira ENSaren identifikazio datuak:

ENSaren izena:

Egoitza soziala:

Posta helbidea:

Iraupena: Mugagabea

Helburu soziala:

Erantzukizuna:

3. ENSaren dokumentazio osoan, eta hura identifikatzeko, honako hauek jasoko dira: sozietatearen izena, “Eraldaketarako Nekazaritzako Sozietatea” edo “ENS” laburdura, eta hirugarren aurreko erantzukizun mota. Eraldaketarako Nekazaritza Sozietateen Erregistroko inskripzio zenbakia ere ageriko da.

**2. artikulua. - Kapital soziala.**

Kapital soziala       eurokoa da, eta       gordekin izendunek ordezkatua egonen da (      eurokoa bakoitza).

Frogagiriak lehendakariaren eta idazkariaren sinadurekin baimenduko dira, eta honako hauek jasoko dituzte: aurreko artikuluko hirugarren apartatuko datuak, titularraren nortasuna, jaulkitzeko erabakiaren data, bakoitzaren balio nominala, ordainketen epeak eta zenbatekoa, eta noiz jaulkitzen diren. Bazkide bakoitzari egindako ekarpenaren guztizko balioa adina gordekin emanen zaizkio.

Bazkideen erregistro-liburuan, bakoitzak ENSaren kapitalari egindako ekarpena, gordekin kopurua eta egindako ordainketak idatziko dira.

**3. artikulua.** - **Kideek jarduera sozialetan parte hartzea**.

Bazkideek jarduera sozial komunetan parte hartuko dute aitortutako eskubideak baliatuz eta beren betebeharrak zehatz-mehatz betez, gobernu organoek beren eskumenen barruan xedatzen dutenaren arabera.

**4. artikulua.** - **Bazkide sortzaileak eta bazkide berriak sartzea**.

1. ENSa       bazkide sortzailerekin eratzen da. Batzar Nagusiak erabakiko du bazkide kopurua handitzea eta gehikuntza hori nola gauzatuko den.

2. ENSko bazkide gisa sartzeko, elkartzeko eskatzen diren betekizun orokorrez gain, honako hauek bete beharko dira:

1. Helburu sozialari dagokion jardueran aritzea.
2. Partaidetza harpidetzea eta finkatutako ordainketak eta ekarpenak egitea.
3. Batzar Nagusiak ezartzen dituen bestelako betekizun partikularrak. Bazkide berriak onartu egin beharko ditu sortzeko aktan eta estatutu sozialetan jasotako betebeharrak, zeinak ENSan sartzeko eskabidean zehaztuko baitira.

**5. artikulua.** - **Bazkideen baja**.

1. Bazkideen baja emateko honako arrazoi hauek egonen dira:

1. Partaidetza osoa inter-vivos egintzen bidez eskualdatzea Estatutu hauetan hitzartutakoaren arabera.
2. Bazkidearen heriotza edo legezko ezintasuna.
3. Fede onez eta behar den garaian egindako borondatezko banantzea.
4. Nahitaezko baztertzea.

2. Banantzea borondatezkoa denean, honako betekizun hauek bete beharra dago:

1. Bazkideak idazki arrazoitu bidez eskatu beharko dio Zuzendaritza Batzordeko lehendakariari, eta hark Batzar Nagusiari helaraziko dio, hogeita hamar egun naturaleko epean gehienez, Batzordeak banantzearen arrazoiei eta izan litezkeen ondorioei buruz eginiko txostenarekin batera.
2. Bazkidearen banantzea Batzar Nagusiak onartzen badu, eta horrek ENSa desegitea ez badakar, Batzar Nagusiaren erabakiak berariaz adieraziko du bazkide izaera galtzea, baina sozietatearen aurrean erantzunen du oraindik, halere, baja eman arte hartutako betebeharrei dagokienez; erabaki horrek zehaztuko du bajak noiz izanen dituen ondorioak, eta likidazioa egiteko aginduko du, zeina eginen baita bazkideak egindako ekarpen ordaindua eta baja ematen zaion ekitaldiko balantzea kontuan hartuta, bajak sozietateari eragindako kaltegalerak kenduta, halakorik badago.

3. Nahitaezko baztertzeari dagokionez:

1. Bazkidea nahitaez baztertzea erabakitzen ahalko da, baldin eta bazkideak, modu larrian eta behin eta berriz, ENSaren araudia edo estatutu xedapenak urratzen baditu, sozietatearen betebeharrak edo erabakiak betetzen ez baditu edo bere egintzek jokabide desleiala edo kaltegarria inplikatzen badute edo ez badira bateragarriak interes erkide ekonomikoekin.
2. Nahitaezko baztertzea gauzatzeko, Zuzendaritza Batzordeak kontraesanezko espedientea bideratuko du, ustez erruztatutako bazkideari entzunda, eta instrukziotik, Zuzendaritza Batzordearen iritziz, erantzukizuna ondorioztatzen bada, haren baja emateko proposamena eginen dio Batzar Nagusiari. Nahitaezko baztertzeari buruzko erabakia Batzar Nagusiak hartuko du gehiengo osoz, eta bertan, 2.b) apartatuan bazkide izaera galtzeko adierazpenari dagokionez zehaztutako betekizunez eta erabakiez gain, likidazioa lehen aipatutakoari jarraikiz egitea erabakiko da; horrez gain, haren alde ateratzen den partaidetzaren % 15 kenduko da likidazio horretatik, zigor klausula gisa, likidazioa egitean zenbatetsitako kaltegalerak alde batera utzita.

4. Bazkidearen bajagatiko likidazioa gehienez sei urteko epean eginen da, baina epe laburragorik finkatzen ahalko du kargutik kentzea erabakitzen duen Batzarrak.

**6. artikulua.** - **Bazkideen alten eta bajen ondoriozko kapital aldaketak.**

Bazkideen sarrerei eta bajei buruzko erabakiek, baldin kapital soziala handitzea edo gutxitzea badakarte, kapital horretan gertatzen diren aldaketak jasoko dituzte eta horien ondoriozko zenbatekoa zein den zehaztuko dute.

**7. artikulua.** - **Gordekin izendunak eskualdatzea**.

1. Aurretik bazkide ziren pertsonen artean, “inter vivos” edo “mortis causa” egintzen bidez, gordekinak eskualdatzeak 1776/1981 Errege Dekretuaren 5., 6. eta 8.5 artikuluetan xedatutakoaren ondoriozko mugak baino ez ditu izanen.

2. Sozietatekoak ez diren pertsonei gordekinak, “inter vivos” egintzen bidez, eskualdatzeko, bazkide interesdunak eskualdaketaren kondizio ekonomiko guztiak eta ustezko eskuratzailearen nortasuna jakinarazi beharko ditu ENSko lehendakariari zuzendutako idazki baten bidez (hartu izanaren agiriarekin). Azken horrek, gehienez ere hamar egun naturaleko epean, eskaintza gainerako bazkideei helaraziko die, datu guztiak zehaztuta, eta bazkideek gordekinak erosteko aukera izanen dute, jakinarazpen hori jaso eta hamabost egun naturaleko epearen barruan. Bazkide batek baino gehiagok eskuratu nahi izanez gero, gordekinak haien partaidetzen arabera hainbanatuta banatuko dira, baina horrek ez du aldatzen ahalko, halere, 1776/1981 Errege Dekretuaren 8.5 artikuluan ezarritako gehieneko partaidetza ehunekoa.

2.1 Saltzailea eta lehentasunez eskuratzeko eskubidea baliatu duten bazkideak ez badira ados paratzen prezioari dagokionez, peritu tituludun profesional batek edo batzuek edo arloko adituek finkatuko dute prezioa, honako sistema hauetakoren bat erabiliz:

1. Peritu bakar batek, alderdi interesdunek adostasunez izendatuta.
2. Bi perituk, saltzaileak eta balizko erosleek bana izendatuta, zeinek adostasunez finkatuko baitute prezioa.
3. Aurreko paragrafoaren kasuan, izendatutako perituak ez badira bat etortzen, hirugarren peritu erabakitzaile bat izendatuko da. Peritu hori aldeek baztertu ez duten hiru perituren artetik hautatuko da zozketa bidez, edo arloan eskuduna den elkargo profesionalak izendatuko du.

2.1.1 Balioespena egiteko izendatutako perituak edo perituek hamar egun naturaleko epea izanen dute gehienez, eta epe horretan eten eginen da bazkideak lehentasunez eskuratzeko duen eskubidea baliatzeko epea, paragrafo honen lehen paragrafoan ezarritakoa.

2.1.2 Egindako balioespenak ausarkeria edo fede txarra erakusten badu, edo saltzeko eta erosteko eskaintzekiko aldea % 25 inguru baino handiagoa bada, balioespenaren gastu guztiak, bai eta prozesuaren kostuak eta arbitroen eta bitarteko adiskidetzaileen ordainsariak ere (halakorik egon bada gordekinen eskualdaketa bete eta gauzatzeko), horiek eragin dituen alderdiak ordainduko ditu.

3. Bazkideei lehentasunez eskuratzeko eskubidea erabiltzeko emandako epea igarotzen bada eskubide horretaz inor baliatu gabe, edo izan litezkeen interesdun guztiek gordekinak eskuratzeari formalki uko egin izana egiaztatuz gero, Batzar Nagusiak gordekinak eskuratzea erabakitzen ahalko du, kapital soziala murriztuta. Saltzaileak lortu nahi duen prezioari dagokionez desadostasunik badago, prezio zuzena finkatuko da, aurreko 2.1 apartatuan aurreikusitako moduan.

4. Artikulu honetan xedatutakoa urratuta ere, sozietatekoak ez diren pertsonei egindako gordekinen eskualdatzeek ez dute ondoriorik izanen.

**8. artikulua.** - **Gordekin izendunak “mortis causa” tituluaren bidez eskualdatzea.**

Bazkide bat hiltzen bada eta horrek sozietatea desegitea ez badakar, sozietateak irauten ahalko du testamentuzko jaraunslearekin edo jaraunsle guztiek, jaraunspen indibisoa ordezkatzeko, “ab intestato” izendatutakoarekin, betiere sozietate horren bazkide izateko legezko eta estatutuko baldintzak betetzen baditu. Ez da alde batera utziko, hala ere, jaraunsleek jaraunspeneko ondasunak ustiatzeko batasunari –baita jaraunspenaren partaidetza banatu ondotik ere– eusteko eskubidea, halakorik balute; hori horrela, gordekin izendunak ENSaren jarduerak ukitutako ondasunen titular guztien izenean indibiso jaulkiko dira, eta sozietatean ordezkaritza eta boto bakarrarekin jarduteko betebeharra izanen dute.

Jaraunsleak ez baditu betetzen bere kausatzailea ENSaren jardueran ordezteko behar diren baldintza pertsonalak, eta sozietateak helburu soziala betetzen jarrai badezake, kausatzaileak hil zen egunean zeukan partaidetza balioetsiko da, estatutu hauetan ezarritako izapideei jarraikiz, eta haren partaidetza kausadunekin likidatuko da, eta kapital soziala dagokion bezala aldatu.

**9. artikulua.** - **Gobernu organoak**.

Honako hauek dira ENSaren gobernu organoak:

* Batzar Nagusia
* Zuzendaritza Batzordea
* Lehendakaria

**10. artikulua.** - **Batzar Nagusia.**

1. Batzar Nagusia bazkide guztiek osatzen dute, eta ENSaren borondatearen organo gorena da. Batzar Nagusiak honako eskumen esklusibo hauek ditu:

1. Estatutu hauek aldatzea.
2. Jarduera sozialen garapena, aurreko ekitaldiaren memoria, urteko kontuak eta balantzeak, eta horien onarpena, aztertzea, bai eta hurrengo ekitaldiko aurrekontuak eta jarduketak ere; erabaki hauek hartzea: kapital soziala handitzea edo murriztea, kuotak edo derramak ezartzea, eta instalazio edo ondare higigarriak eta ekipo ondasunak besterentzea edo kargatzea.
3. Bazkideak sartzea, haien nahitaezko baztertzea eta bajaren ondorioak erabakitzea.
4. Zuzendaritza Batzordeko kideak hautatzea edo kargutik kentzea eta ENSko beste organo batzuk ezartzea.
5. Beste ENS batzuekin elkartzea edo haietan integratzea, edo izaera bereko sozietate edo taldeetan parte hartzea.
6. Desegitea erabakitzea, Likidazio Batzordea aukeratzea eta azken balantzea onartzea.

2. Batzar Nagusiaren bilerak ohikoak edo ohiz kanpokoak izanen dira.

* Batzarrak gutxienez urtean behin eginen du ohiko bilera, ekitaldia itxi eta hurrengo hiru hilabeteko epean, haren memoria, kontuak eta balantzeak aztertu eta onesteko.
* Batzarraren ohiz kanpoko bilerak Zuzendaritza Batzordearen ekimenez deituko dira, bazkideen erdiek baino gehiagok edo kapital sozialaren erdia baino gehiago ordezkatzen duen kopuruak eskatzen duenean. Ohiz kanpoko batzarraren eskaera idatziz eginen dute, sozietatearen lehendakariari zuzenduta. Bertan, batzarra egiteko arrazoiak eta jorratu beharreko gaiak adieraziko dituzte. Lehendakariak eskaera jaso ondotik, hogeita hamar egun natural izanen ditu ohiz kanpoko Batzar Nagusia egiteko.

3. Batzar Nagusiaren bilerak lehenengo eta bigarren deialdian deituko dira, eta bien artean ordubeteko aldea egonen da.

* Aztertu beharreko gaien izaeragatik, erabakiak hartzeko gehiengo berezia behar denean izan ezik, Batzarra baliozki eratutzat joko da, lehenengo deialdian, bazkideen gehiengoa bertaratzen denean, eta bigarren deialdian, bertaratutakoen kopurua edozein dela ere.
* Deialdia egin baino gutxienez hamabost egun lehenago jakinaraziko da, izaera unibertsalarekin eratzen denean izan ezik. Ohiko zein ohiz kanpoko Batzar Nagusirako deia egiten duen jakinarazpenean, bileraren eguna, lekua eta ordua zehaztuko dira, bai eta aztertu beharreko gai-zerrenda ere.

4. Batzarraren erabakiak gehiengo soilez hartuko dira, estatutu hauetan berariaz ezarritako kasuetan izan ezik. Bazkide bakoitzak boto bat izanen du.

**11. artikulua.** - **Zuzendaritza Batzordea.**

Zuzendaritza Batzordea ENSa gobernatu, ordezkatu eta administratzeko kide anitzeko organoa da, eta hari dagokio kudeaketa ekonomikoa eta garatu beharreko jarduerak zuzentzea. Zuzendaritza Batzordeak eskumena du Batzar Nagusiari eskumen esklusiboa ez dagokion guztiaren gainean. Baliozki eratutzat jotzeko eta erabakiak hartzeko, kideen erdiak bertaratu beharko dira gutxienez.

Zuzendaritza Batzordea lehendakari batek, idazkari batek eta hiru bokalek osatuko dute, gutxienez. Gehienez ere hamabi kide izanen dira, eta bazkide izan beharko dute beti. Horiek banaka hautatuko dira, eta hautaketa Batzar Nagusiari soilik dagokio. Lau urterako hautatuko dira; berrespena hautatuak izan zireneko lau urteak amaitzean eginen da.

Aurreko paragrafoan ezarritakoa gorabehera, abuztuaren 3ko 1776/1981 Errege Dekretuaren 5.2 artikuluan aurreikusitakoaren arabera ENSko bazkide kopurua bostetik beherakoa denean, horiek guztiak Zuzendaritza Batzordeko kide izan beharko dira, bat lehendakari, beste bat idazkari eta gainerakoak bokal.

**12. artikulua.** - **Lehendakaria, idazkaria eta batzordekideak.**

1. ENSko lehendakaria sozietatearen gobernu organoetako lehendakari izanen da, eta eginkizun hauek izanen ditu:

1. ENSa ordezkatzea, eta, eginkizun horretan, gobernu organoen erabakien arabera eta haren onerako arituko da beti.
2. Gobernu organoen bilerak deitzea, haien eztabaiden buru eta zuzendari aritzea, bozketetan dauden berdinketak bere botoaren bidez haustea, bilkurak bukatzea, eta arauak eta erabakiak betetzen dituztela zaintzea.

2. Zuzendaritza Batzordeko idazkariak gobernu organoen bileren aktak eta ziurtagiriak, lehendakariaren oniritziarekin, eginen ditu, eta sozietatearen dokumentazioa eraman eta zainduko du.

3. Batzordeko kideek dagozkien eginkizunak beteko dituzte, lehendakariari eta idazkariari esleitutakoen kalterik gabe.

**13. artikulua.- ENSa desegitea.**

ENSa desegin eginen da arauetan adierazitako edozein arrazoirengatik eta bere preskripzioen arabera.

Batzar Nagusiak desegitea erabakiko du, horretarako berariaz deitutako bileran, lehenengo deialdian bazkideen bi herenen gehiengoarekin, eta bigarren deialdian, bazkideen gehiengo soilarekin. Nolanahi ere, kapital sozialaren ehuneko berrogeita hamar ordezkatuta egon beharko da gutxienez.

Likidazio eragiketak egiteko izendatutako batzordeak, izendatzen denetik aurrera, abian diren eragiketak ebatziko ditu, zorrak ordainduko ditu eta kobratzeke dauden kobrantzak eginen ditu; horrez gain, behin betiko balantzea eginen du, azken emaitza jakin ahal izateko, eta, hala badagokio, ondoriozko sozietatearen hartzekoa finkatzeko. Azken balantzea Batzar Nagusiari aurkeztuko dio, onar dezan.

Kapital sozialari egindako ekarpenak likidatu aurretik, sozietateak egin gabe dituen ordainketa guztiak egin beharko dira, eta bazkideen prestazioak eta ekarpenak ordaindu beharko dira, izaera hori ez badute.

ENSari ondasun higiezinak ekarri dizkioten bazkideek, berariaz uko egin ezean, ondasun horiek lehentasunez esleitzeko eskubidea izanen dute, sozietatea deseginez gero, nahiz eta dauden balio aldeak dirutan konpentsatu behar izan.

**14. artikulua.** - **Ekonomia eta kontabilitate araubidea.**

1. ENSak honako ondare-baliabide hauek izanen ditu helburu soziala egin eta bere jarduerak garatzeko:

1. Bazkideen ekarpenenak.
2. Sozietateak eskuratu eta bere xedeak betetzera bideratzen dituen ondasunak eta eskubideak.
3. Ematen dizkioten kredituak, maileguak eta laguntzak.
4. ENSaren alde emandako dirulaguntzak, dohaintzak eta bestelako eskuzabaltasunak.

2. Bazkideek ENSaren kapital sozialari egiten dizkioten ekarpenak oinarri izanen dira emaitza ekonomikoaren onurak eta kargak zehazteko, bazkideek emandako produktuengatik, egindako jarduera edo lanengatik edo sozietatearekin eginiko zerbitzu edo hornidurengatik jaso beharrekoak alde batera utzita; horien ordainsaria aldian behin finkatuko da.

3. ENSaren ekitaldi ekonomikoak urte naturalarekin bat eginen du. Zuzendaritza Batzordeak, itxi eta hurrengo hiru hilabeteetan, Batzar Nagusiari aurkeztuko dizkio aurreko ekitaldiko memoria, kontuak eta balantzeak, onar ditzan.

4. ENSak bere kontabilitatea eramanen du, eta kontabilitateko bestelako sistema baimendurik hartu ezean, honako liburu hauetan formalizatuko da: Egunkaria eta Inbentarioa eta Balantzeak.

**15. artikulua.** - **Zatiezintasun ituna, uko egitea eta jarraitutasuna.**

Gutxienez 6 urterako zatiezintasun ituna ezartzen da. Halaber, bazkide guztiek berariaz uko eginen diote nekazaritzari buruzko araudiak emandako laguntzak eta onurak beren izenean eskatzeari, sozietateak iraun bitartean eta harekin lotuta badaude, uko egiteko edo desegiteko legezko kasuak eta egoera indibidualengatik emandako laguntza bateragarriak alde batera utzita.

Bazkideetako bat hiltzen bada, bizirik dirautenen artean jarraituko du sozietateak.

Eta aztertu beharreko beste gairik ez dagoenez, **AKTA** hau irakurri da, zeinak       orri baititu, eta, ados daudela adierazteko, bertaratutako guztiek, ondotik zerrendatuek, sinatu dute. Horrez gain, Zuzendaritza Batzordeko lehendakariak eta idazkariak sinatu dute, orobat, aktaren orri guztien bazterrean.

**BAZKIDEEN ZERRENDA**

**Izen-deiturak**  **NANa**. **Bazkideen sinadurak**